Im Meaz 1508 isa zan Piloto Mayor afgschding und fiad Casa de Contratación oda s Haus fom Handl zuaschdande gwen, des ois zentrois Handlshaus fia oisamd schbanische Bsizunga z Iwasää deand hod. Dafia hod da Amerigo 50000 Maravedis im Joo griagd und 25000 Maravedis fia Afwendunga. Ois Piloto Mayor oda aa Scheflotse, hoda a draaf afbassn miassn, das de Lotsn fo de Schiff guad ausbuid gwen hand, wens ind Naie Wäid fohn woitn, Da Vespucci hod a Modäikoatn gmochd, wou a jäda Lots no seina Roas eidrong hod miassn, wosa gseng und gleand hod.